Etter to år ved Institutt for nasjonaløkonomi i Jerevan studerte han fra 1980 til 1983 ved Det økonomiske instituttet etter N. A. Voznesenskij i St. Petersburg (den gang Leningrad). Fra 1983 til 1987 tok han hovedfag, og fikk tittelen ph.d. Etter dette har han også tatt tilleggsutdanning innen lovstiftingsarbeide ved International Institute of Law i Washington (1994), samt «effektiv bankledelse» ved Verdensbanken i Washington. I 2005 ble han utnevnt til æresdoktor ved Jerevan statlige økonomiske universitet.